OpenLLM-France/wikimedia huggingface dataset:
# Eporedoriks

Eporedoriks (Eporedorix e latin) a oa ur penn-brezel galian, eus pobl an Aedui, ar bobl binvidikañ e Galia a-raok Brezel Galia, kaset gant ar jeneral roman Julius Caesar.

## Emgann Alesia

Pa grogas seziz Alesia gant Caesar en em vodas pennoù bras ar pobloù galian, ha divizout a rejont kas un arme da harpañ emsavadeg Verkingetoriks, ha honnezh a oa renet gant Eporedoriks, Viridomaros, Commio eus an Atrebated, ha Vercassivellaunos an Arvern. Hervez Caesar edont e penn 8 000 brezelour war varc'h ha 140 000 war droad. Hogen diwar neuze e voe kollet roud eus Eporedoriks ha Viridomaros.
Goude faezhidigezh Verkingetoriks e Bibracte, e voe lakaet o c'hêr-benn en Augustodunum.
# Eppan an der Weinstraße

Eppan an der Weinstraße zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.
# Castiglione Tinella

Castiglione Tinella (Castion Tinela e piemonteg) zo ur gumun eus Italia, e proviñs Cuneo, e rannvro Piemonte.
# Castiglione Cosentino

Castiglione Cosentino a zo ur gumun eus Italia, e proviñs Cosenza, e rannvro Calabria.
# Castiglione Falletto

Castiglione Falletto (Castion Falèt e piemonteg) zo ur gumun eus Italia, e proviñs Cuneo, e rannvro Piemonte.
# Castiglione Olona

Castiglione Olona zo ur gumun en Italia, e proviñs Varese e Lombardia.
# Castiglione a Casauria

Castiglione a Casauria zo ur gumun italian e Proviñs Pescara e rannvro Abruzzo.
# Castiglione

Castiglione zo anv meur a lec'h en Italia:

## Kumunioù

* Castiglione a Casauria, e proviñs Pescara
* Castiglione Chiavarese,e proviñs Genova
* Castiglione Cosentino, e proviñs Cosenza
* Castiglione d'Adda, e proviñs Lodi
* Castiglione dei Pepoli, e proviñs Bologna
* Castiglione del Genovesi, e proviñs Salerno
* Castiglione del Lago, e proviñs Perugia
* Castiglione della Pescaia, e proviñs Grosseto
* Castiglione delle Stiviere, e proviñs Mantova
* Castiglione di Garfagnana, e proviñs Lucca
* Castiglione di Sicilia, e proviñs Catania
* Castiglione d'Intelvi, e proviñs Como
* Castiglione d'Orcia, e proviñs Siena
* Castiglione Falletto, e proviñs Cuneo
* Castiglion Fiorentino, e proviñs Arezzo
* Castiglione in Teverina, e proviñs Viterbo
* Castiglione Messer Marino, e proviñs Chieti
* Castiglione Messer Raimondo, e proviñs Teramo
* Castiglione Olona, e proviñs Varese
* Castiglione Tinella, e proviñs Cuneo
* Castiglione Torinese,e proviñs Torino
* Calasca-Castiglione, e proviñs Verbano-Cusio-Ossola enni frazioni Castiglione ha Castiglione d'Ossola

## Ranngumunioù

* Castiglione d'Otranto, frazione en Andrano, e proviñs Lecce
* Castiglione Mantovano, frazione e Roverbella, e proviñs Mantova
* Castiglione Marittimo, frazione e Falerna, e proviñs Catanzaro
* Castiglione, frazione e Carovilli e proviñs Isernia
* Castiglione di Forlì, frazione e Villagrappa, Forlì
* Castiglione, contrada e sito archeologico e-kichen Ragusa
* Castiglione, e Villa Minozzo, e proviñs Reggio Emilia
* Castiglione, e Verona, rann eus frazione San Michele Extra, e Veneto.
Hag ivez:
* Castiglion Fibocchi
# Castiglione Chiavarese

Castiglione Chiavarese zo ur gumun eus Italia, e meurgêr Genova, e rannvro Liguria.
# Castiglione Messer Marino

Castiglione Messer Marino zo ur gumun en Italia, e proviñs Chieti, e rannvro Abruzzo.
# Castiglione Messer Raimondo

Castiglione Messer Raimondo zo ur gumun en Italia, e proviñs Teramo, en Abruzzo.
# Castiglione Torinese

Castiglione Torinese (Castion e piemonteg) zo ur gumun eus Italia, e proviñs Torino, e rannvro Piemonte.
# Daniel Ortega

José Daniel Ortega Saavedra, ganet d'an 11 a viz Du 1945, a zo ur politikour eus Nicaragua, Prezidant ar vro etre 1985 ha 1990, hag adarre abaoe 2006, hag addilennet e 2011.
E penn Frente Sandinista de Liberación Nacional pe FSLN eo bet.
Etre 1985 ha 1990 e oa bet e penn ar vro c'hoazh. Divizoù sokial en doa tapet hag enebet e oa bet ouzh SUA. Violeta Barrios de Chamorro a voe bet trec'h warnañ e dilennadegoù 1990. E 1996 ha 2001 en doa kollet ivez. War-zu ar gatoliked eo en em droet abaoe.
# Daniel Prévost

Daniel Prévost, pe Denis Forestier e anv gwir, a zo un aktour gall, ganet d'an 20 a viz Here 1939.
# Daniel Sanders

Daniel Sanders (12 a viz Du 1819, Strelitz - 11 a viz Meurzh 1897, Strelitz) a oa ur yezhoniour, geriadurour, barzh ha troer alamanek.
Eus ur familh Yuzevien e oa Sanders ha mont a reas d'ur skol yuzev a-raok mont d'ar Gymnasium Carolinum e Neustrelitz. Goude-se ez eas da skolioù-meur Berlin ha Halle da studiañ yezhoù, matematik hag ober un doktorelezh prederouriezh. Eus 1842 da 1852 e oa mestr-skol en e skol gozh en Altstrelitz.
E 1852 en em lakaas Sanders da studiañ a-zevri geriadur alamaneg ar baotred Grimm, Deutsches Wörterbuch. Diwar e labour e embannas ur geriadur savet gantañ, anvet Wörterbuch der Deutschen Sprache, moullet e meur a levrenn eus 1859 da 1865. Goude-se e embannas ivez e Ergänzungswörterbuch der Deutschen Sprache (1878–1885). Gantañ ivez e voe savet Fremdwörterbuch (1871), Wörterbuch der Hauptschwierigkeiten in der Deutschen Sprache (1872), Wörterbuch der deutschen Synonymen (1872) ha Lehrbuch der Deutschen Sprache für Schulen in 3 Stufen (1888). Displegañ a reas e soñjoù war an alamaneg e-barzh Katechismus der Deutschen Orthographie (1856) ha kemer a reas perzh er c'hendiviz war doare-skrivañ an alamaneg e Berlin e 1876.
Treiñ a reas ivez Kanenn ar C'hanennoù en alamaneg (1866) ha sevel a reas barzhonegoù, embannet dindan an titl Heitere Kinderwelt (1868). E 1887 e savas ar Zeitschrift für die Deutsche Sprache, a voe renet gantañ betek e varv en Altstrelitz e 1897.

## Liamm diavaez

a vo kavet e Wikimedia Commons.
* Jewish Encyclopedia (en)
* eLexikon (de)
# Daniel Sarrabat

Daniel Sarrabat (1666–1748) a oa ul livour gall.
# Daniel arap Moi

Daniel arap Moi (ganet d'an 2 a viz Gwengolo 1924 ha marvet d'ar 4 a viz C'hwevrer 2020 e Nairobi) a oa ur politikour eus Kenya, bet eil prezidant ar vro.
Kelenner e voe etre 1946 ha 1955 a-raok mont da bolitikour. E 1967 e voe besprezidant Kenya e gouarnamant Jomo Kenyatta ha chom er garg-se betek marv ar prezidant d'an 22 a viz Eost 1978 ha mont da brezidant d'e dro. Gounit a reas dilennadegoù 1992 ha 1997 ha nac'h a reas cheñch ar Vonreizh evit lakaat e anv un trede gwech e 2002. E miz Kerzu 2002 e teuas Mwai Kibaki da vezañ trede prezidant Kenya.
g • ka • kePrezidanted Kenya :
* Jomo Kenyatta · Daniel arap Moi · Mwai Kibaki · Uhuru Kenyatta
# Daniel Stellwagen

Daniël Stellwagen a zo bet ganet d'ar 1añ a viz Meurzh 1987 e Soest (Izelvroioù).
Mestrc'hoarier echedoù izelvroat.
Mestr Meur (FIDE) eo, an hini yaouankañ ag istor an echedoù en Izelvroioù.
2621 edo e renk Elo d'ar 1añ a viz Ebrel 2008.

## Liammoù diavaez

* E fichenn FIDE (e saozneg)
* E c'hoari e Chess Games (e saozneg)
* Buhezskrid (e saozneg)
* Titour (en izelvroeg)
# Daniela Mercury

Daniela Mercuri de Almeida, lesanvet Daniela Mercury, ganet d'an 28 a viz Gouhere 1965 e Salvador, e stad Bahia e Brazil, zo ur ganerez ha sonaozerez vrazilat eus ar re vrudetañ en he bro, gwerzhet ganti tremen 20 milion a bladinier er bed a-bezh.
Gounezet he deus ur Grammy Latino gant hec'h albom Balé Mulato - Ao Vivo, ha c'hwec'h Prêmio da Música Brasileira.

## He fladennoù
### Gant Companhia Clic

* 1988 : Companhia Clic
* 1989 : Companhia Clic 2

### Hec'h-unan

* 1991 : Daniela Mercury
* 1992 : O Canto da Cidade
* 1994 : Musica de Rua
* 1996 : Feijão com Arroz
* 1999 : Elétrica - Ao vivo
* 2000 : Sol da Liberdade
* 2001 : Sou de qualquer lugar
* 2003 : Elétrodomestico
* 2003 : MTV Ao Vivo - Eletrodoméstico
* 2004 : Carnaval Elétronico
* 2005 : Clássica
* 2005 : Balé Mulato
* 2006 : Balé Mulato - Ao vivo
* 2008 : Daniela MERCURY
* 2008 : DVD O canto da Cidade 15 ans
* 2009 : Canibalia

## Liammoù diavaez

* Lec'hienn ofisiel Daniela Mercury (en)
* O kanañ "E Carnaval" : https://www.youtube.com/watch?v=2hB8mao61UE
* O kanañ "Rapunzel" : https://www.youtube.com/watch?v=FqRiit8GZMk
* ↑ Sonadeg, 1 h 48' :
# Daniel Owen

Daniel Owen (Yr Wyddgrug, 20 a viz Here 1813 - 22 a viz Here 1895) a oa ur skrivagner kembraek, unan eus ar re a skrivas ar muiañ e kembraeg en XIX$^{vet}$ kantved.
Ne oa nemet bloaz hepken pa varvas e dad ha daou eus e vreudeur en ur gwallzarvoud en ur vengleuz. Dre ma oa paour ar familh goude-se, ne dapas ket ar paotrig nemeur a zeskamant er skol, war-bouez e "skol ar Sul" (Ysgol Sul), ha da 12 vloaz e krogas da zeskiñ ar vicher kemener. Pa oa deskard en em lakaas da skrivañ barzhonegoù. Lenn a rae kalz levrioù e kembraeg hag e saozneg ivez. Tamm-ha-tamm e kemeras perzh en Eisteddfodoù bihan ha gounit prizioù enno.
E-pad ur pennad e voe studier e Coleg y Bala, rak klask a rae mont da bastor. Ne voe ket beleget avat ha chom a reas da labourat evel kemener betek fin e vuhez. Prezegennoù a rae en unan eus chapelioù metodourien Yr Wyddgrug koulskoude. Pa rankas paouez gant e brezegennoù, abalamour ma oa fall e yec'hed, e voe broudet gant ar pastor da sevel skridoù. Neuze e krogas da skrivañ romantoù. Enno e kaver taolennoù eus ar vuhez e biz Kembre en amzer-hont gant ar c'hemmoù bras a c'hoarvezas er gevredigezh hag e bed al labour en XIXvet kantved. Diskouez a reas bezañ ur romantour ampart hag a ouie sevel poltredoù eus an dud hag o zro-spered.

## Oberennoù

* Offrymau Neilltuaeth (1879)
* Y Dreflan (1881)
* Hunangofiant Rhys Lewis (1885)
* Y siswrn (1888)
* Enoc Huws (1891)
* Gwen Tomos (1894)
* Straeon y Pentan (1895), troet e brezhoneg gant Youenn Olier, dindan an titl Kontadennoù e-tal an oaled, Imbourc’h 1994.
a vo kavet e Wikimedia Commons.
# Daniel Ricciardo

Daniel Ricciardo (bet ganet d'an deiz kentañ a viz Gouere 1989 e Perth en Aostralia) a zo ur blenier kirri a red e Formulenn 1 abaoe 2011. Redet en deus etre 2011 ha 2013 evit ar skipailh Scuderia Toro Rosso, hag abaoe 2014 e red gant Red Bull-Renault.
Kevezadeg bed ar Formulenn 1 e 2023 :
| Red Bull | Ferrari | Mercedes | Alpine | McLaren | Alfa Romeo | Aston Martin | Haas | AlphaTauri | Williams |
| 33 Verstappen 11 Pérez | 55 Sainz 16 Leclerc | 44 Hamilton 63 Russell | 10 Gasly 31 Ocon | 4 Norris 81 Piastri | 77 Bottas 24 Zhou | 14 Alonso 18 Stroll | 27 Hülkenberg 20 Magnussen | 22 Tsunoda 21 de Vries | 23 Albon 2 Sargeant |
# Endeis

Endeis a oa gwreg ar roue Aiakos ha mamm Telamon ha Peleüs.

## He zad

Merc'h e oa d'an den-marc'h C'heiron hag an nimfenn C'hariklo hervez ar vojenn. Hervez ur doare all e oa merc'h da Skiron, roue Megara. Neuze eo pe C'hariklo pe ur verc'h da b-Pandion eus Aten an hini e oa he mamm.

## Mojenn

Kasoni ruz a vage Endeis ouzh he lezvab Fokos, a oa mab da Aiakos ha d'an Nereidenn Psamathe. Kasoni outañ o devoa ivez he daou vab Telamon ha Peleüs peogwir e oa kreñvoc'h er sportoù. Plouz berr a voe tennet gante da c'houzout piv anezho az aje da lazhañ o lezvreur.
Lazhet e voe Fokos gant unan eus he daou vab, ha kuzhet ar c'horf gante o-daou. Pa voe klevet ar c'heloù gant ar roue e voe harluet an daou vreur.

## Levrlennadur

* Apollodoros, Bibliotheke, (III, 12, 6).
* Ploutarc'hos , Buhezioù (Theseüs, X).
* M. Grant & J. Hazel, Who's Who in Classical Mythology, David McKay & Co. Inc, 1979

## Notennoù

* ↑ Greek Mythology Link (Carlos Parada) - Peleus
# Enderun

Enderun a oa ur skol savet dindan ren ar sultan Murat II hag a chomas digor betek bloavezhioù diwezhañ an impalaeriezh otoman (1908).
Kaset e veze enni mibien familhoù kristen a veve en impalaeriezh. Danvezioù liesseurt a veze kelennet evel ar relijion, al lennegezh, ar yezhoù (arabeg, perseg...), ar matematik, an douaroniezh, an arzoù...
Gant ur skol evel Enderun e c'helle an impalaeriezh stummañ tud diouzh hec'h ezhommoù. Goude o studioù ec'h ae an darn vrasañ eus al loreidi da servijout uhelidi ar Stad pe d'an arme (Janisered).
Adalek ren Süleyman ar Meurdezus e voe degemeret ivez bugale turk en Enderun.
# Endoeg

Ur yezh nilez-saharek eus skourr ar yezhoù nilotek eo an endoeg (endo) komzet gant tro-dro da 80,000 den (1997) e Kenya.

## Gwelet ivez

* Yezhoù nilez-saharek
* Yezhoù kalendjinek
# Endaf Emlyn

Endaf Emlyn Jones ganet e 1944 e Bangor, zo ur sonaozour ha kaner kembraek. Kanañ a rae el lazoù Injaroc ha Jîp.

## Pladennoù

* Hiraeth (1974, albom vinil, Recordiau'r Dryw WRL 537)
* Salem (pladenn) (1974, albom vinil, , Recordiau Sain 1012M)
* Syrffio Mewn Cariad (1976, albom vinil, Recordiau Sain 1051M)
* Halen Y Ddaear - gyda Injaroc (1977, albom vinil, 12", Recordiau Sain 1094M)
* Dawnsionara (1981, albom vinil, Recordiau Sain 1206M)
* Dilyn Y Graen - casgliad (2001, Albwm 4 CD, Recordiau Sain SCD 2287)
* Deuwedd (2009, Albwm CD, Recordiau Sain SCD 2603)
# Endre Bartay

Endre Bartay pe András Bartay a zo ganet e Széplak (Treuzsilvania) d'ar 4 a viz gouere 1799 aet eo da anaon d'ar 4 a viz here 1854 e Mainz en Alamagn. Ur sonaozour operaioù, un rener laz-seniñ hag ur c'helenner sonerezh e oa eñ.
Bet eo bet krouer ur skol sonerezh, ar Pestvárosi Énekiskola pe Skol kêriek Pest hag e c'hentañ rener.
Ur mab en deus bet Ede Bartay (1825-1901) hag a vezo soner ha kelenner sonerezh evel e dad.

## Endre Bartay Hag Himnusz

Pa oa rener an Nemzeti Színház pe C'hoariva broadel Hungaria (1843-1845) Endre Bartay a vezo karget gant lakaat sonerezh war ar barzhoneg Szózat e 1843, choaz a raio ar stumm sevenet gant Béni Egressy er bloavezh 1840.
Bloaz war lerc'h e 1844 e vezo memes mod evit ar barzhoneg a teuio da vezañ kan broadel Hungaria Himnusz, ur genstrivadeg a vezo. Savet eo bet ar pozioù gant Ferenc Kölcsey e 1823 hag ar sonerezh gant ar sonaozour romantel Ferenc Erkel dibabet e son e 1844.

## Notennoù ha daveennoù

* ↑ Endre Bartay war lec'hienn ar BNF.
# Endrinal

Endrinal zo ur gumun e Spagn, e Proviñs Salamanca, e kumuniezh emren Kastilha ha León.
# Endavant

Endavant (Organització Socialista d'Alliberament Nacional) ("War-raok - Aozadur Sokialour evit an Disualded Broadel") a zo un aozadur broadelour ha sokialour krouet e miz Mezheven 2000 hag a stourm evit dishualded Katalonia dre glask lakaat e pleustr ur startegiezh diazezet war an Unvaniezh Poblel gant aozadurioù all eus an tu-kleiz disrannour.
Embann a ra ar gelaouenn Tanyada ("Egin").
Labourat a ra dreist-holl gant luskadoù sokial ha gant aozadurioù all eus an tu-kleiz katalanek. Sevel a reas e vouezh a-enep da Vonreizh Europa da geñver ar boblvouezhiadeg e 2005 evit abegoù o tennañ da wirioù broadel Katalonia hag ivez d'an nevez-frankizouriezh.
Er mouezhiadegoù e vez labouret gant Endavant evit Listennoù an Unvaniezh Poblel (CUP, Candidatura d'Unitat Popular).
Da geñver ar boblvouezhiadeg dalc'het e 2006 e savas a-enep d'ar raktres evit adwelet Statudoù Emrenerezh Kumuniezhioù Emren Katalonia Valensia hag an Inizi Balear dre ma kendalc'he gant ar sistem kent hep anavezout gwirioù broadel Katalonia hervezañ.

## Liammoù diavaez

* Lec'hienn ofisiel Endavant
# Endine Gaiano

Endine Gaiano zo ur gumun eus Italia, e proviñs Bergamo, e rannvro Lombardia.
# Endoforiezh

Implijet e vez an termen yezhoniel endoforiezh (saoz.: endophora) evit komz eus elfennoù enyezhoniel, da lavaret eo elfennoù hag a ra dave da elfennoù all en hevelep skrid (dre gomz pe dre skrid) ; da skouer :
    "Deuet e oa Yannig. Eñ eo mab ar maer".
Amañ ec'h eo eñ un daveenn enyezhoniel rak dave a ra d'un elfenn bet menneget dija er skrid, Yannig.
Er frazenn amañ da-heul hepmuiken avat e talvezfe ar memes termen eñ da zaveenn ezyezhoniel dre ma ra dave d'un elfenn a zo er-maez eus ar skrid :
    "Eñ eo mab ar maer."
Da lavaret eo, er frazenn gentañ e ouzer eus piv emeur o komz pa vez implijet ar raganv eñ met en eil frazenn ne c'heller ket gouzout eus piv resis ez eus komz gant implij an hevelep termen.
Tri doare endoforiezh disheñvel zo : kataforiezh, anaforiezh hag emdaveoriezh.

## Gwelet ivez

* Ezoforiezh
* Homoforiezh
# Exército Guerrilheiro do Povo Galego Ceive

O Exército Guerrilheiro do Povo Galego Ceive (EGPGC) ("Arme C'houvrezelek Pobl Galiza Dieub") oa anv ur strollad broadelour armet krouet e Galiza e 1986, gantañ da bal tizhout ur vro diueb ha sokialour.
Krouet e oa bet dreist-holl gant izili eus Galiza Ceive-OLN mui un nebeud re all o tont eus Unión do Povo Galego (UPG, "Unvaniezh Pobl Galiza").
Kaset e oa bet da benn gante 90 taol en holl, an hini diwezhañ d'an 13 a viz Gwengolo 1991.
E 1989 e oa bet lazhet gante ur guardia civil ("archer") en Irixoa.
Etre 1989 ha 1990 e labouras kalet ar polis hag an archerion evit kas ar strollad da get ha dizoberiant e vanas da vat e 1993.
Soutenet e oa bet ez-politikel gant Galiza Ceive-OLN, da gentañ evel ur rann e-barzh Frente Popular Galega ("Talbenn Pobl Galiza") ha da c'houde gant Assembleia do Povo Unido.
# Ezafe

An ezafe (perseg: إضافة ezāfe; diwar an arabeg: ) a zo anezhañ ur morfem implijet gant meur a yezh iranek, da skouer ar ar perseg, ar c'hurdeg, ar pachtoueg, ar balotcheg hag an tadjikeg evit liammañ un anv-kadarn ouzh un doareer, alies a-walc'h evit liammañ ur perc'henner ouzh ar perc'hennad.
An ezafe a dalvez kement ha stagañ ur vogalenn verr (puerlisañ "e") ouzh holl elfennoù un heuliad doareet estreget an elfenn diwezhañ.
E persieg e implijer ur vogalenn verr "/e/" skrivet gant al lizherenn bersiek ه a dalvez peurliesañ evit skrivañ ar gensonenn "h(e)". Staget e vez an hantervogalenn /j/ ouzh an ezafe pa deu diouzhtu da heul ur vogalenn all, disget "-ye" (/je/) ha skrivet ﮥ.
       ماشین امیر (mâšine Amir) "karr-tan Amir"
    Ezafe boas goude ur gensonenn:
       ماشین شرخ (mâšine sorx) "(ar) c'harr-tan ruz"
    Ezafe gant hantervogalenn da heul ur vogalenn:
       هتل‌های بزرگ (hotelhâye bozorg) "(al) letioù bras"
E c'hurdeg kurmandjek, avat, e kemm ar vogalenn implijet evit an ezafe hervez jener ha niver an anv-kadarn doareet evel-hen:
    hesp-e boz ("ar marc'h glas"); ba-yê bakûr ("avel an hanternoz")
    av-a germ ((an) dour tomm); cû-ya av-ê ("kanol an dour")
    dar-ên gund ("gwez ar gêriadenn")

## Liammoù diavaez:

* Ezafe war "Unilang.org

## Daveennoù all:

* Blau, J. & Barak, V. 2003. Manuel de kurde (kurmancî), Pariz: L'Harmattan
* Dessart, L. 1994. Parlons pachto. Language e culture de l'Afghanistan, Pariz: L'Harmattan
* Rizgar, B. 1996. Learn Kurdish. A multi-level course in Kurmanji / Dersên Kurdî bi şîroveyên Îngîlîzî, Londrez: Baran Rizgar
# Eyjafjallajökull

Eyjafjallajökull (distaget) a zo ur skorneg e Bro Island. Goleiñ a ra ur menez-tan, Eyjafjöll e anv, 1 666 m a uhelder dezhañ, hag a ouzer eo bet o tislonkañ aliezik abaoe oadvezh ar skorn (gouzout a reer eo bet oberiant er bloazioù 920, 1612, hag etre 1821 ha 1823). Dre ziv wech eo bet o tislonkañ er bloaz 2010, e miz Meurzh hag e miz Ebrel.
Ur stratovolkan eo an Eyjafjöll ha seblantout a ra e zislonkadennoù mont a-gevret gant ar menez-tan Katla. Pa oa bet paouezet dislonkadennoù an Eyjafjöll e 1823 e oa kroget gant egile all. Kement-mañ a laka da soñjal e vefent liammet mod pe vod. Da heul dislonkadenn ar 14 a viz Ebrel 2010 e oa bet bannet gantañ ludu en atmosferenn, ar pezh en deus lakaet serriñ aerborzhioù Europa e-pad ur mare, ha kollet diwar-se arc'hant e-leizh gant kompagnunezhioù kirri-nij.
# Eydie Gormé

Eydie Gormé, ganet e 1928 e New York ha marvet e 2013 e Las Vegas, a oa ur ganerez stadunanat, a orin yuzev italian, hag a gane e saozneg hag e spagnoleg. E-pad 50 vloaz he deus kanet gant he fried Steve Lawrence. Un daou-ugent albom he deus graet. Berzh a reas dreist-holl gant ar ganaouenn Blame It on the Bossa Nova, en 1963.
Kanet he deus gant Los Panchos.
# Eyvind Johnson

Eyvind Johnson a oa ur skrivagner svedek, bet gantañ Priz Nobel al lennegezh. Ganet e oa bet d’an 29 a viz Gouere 1900 e Svartbjörnsbyn ha marvet e oa d’ar 25 a viz Eost 1976 e Stockholm.
Er bloavezh 1974 e voe roet Priz Nobel al lennegezh dezhañ ha da Harry Martinson a-gevret.
Asambles gant e wreg en deus troet skridoù meur a skrivagner gallek, evel Albert Camus, Anatole France, Jean-Paul Sartre pe Eugène Ionesco.

## E skridoù

* De fyra främlingarna (danevelloù, 1924)
* Kommentar till ett stjärnfall (romant, 1929)
* Romanen om Olof (romant e peder lodenn, 1934-37)
* Soldatens återkomst (romant, 1940)
* Grupp Krilon (romant e teir lodenn, 1941-43)
* Strändernas svall (romant, 1946)
* Drömmar om rosor och eld (romant, 1949)
* Hans nådes tid (romant, 1960)
* Några steg mot tystnaden (romant, 1973)
# Ezcaray

Ezcaray zo ur gumun e kumuniezh emren La Rioja e Spagn.
# Ezel

Un ezel, pa vez kaoz eus korfadurezh, eo an anv a vez graet eus ur rann eus ar c'horf a c'hall fiñval en un doare emren.
Pevar ezel o deus an dud hag al loened. Gerioù disheñvel a zo hervez ar gouennoù:
* gant an dud
** an divhar, stag ouzh ar c'horf dre an divlez
** an divvrec'h, stag ouzh ar c'horf dre an divskoaz,
* gant an evned, an divaskell hag ar pavioù,
* gant al loened pevarzroadek, ar pavioù.
# Ezequiel Mosquera

Ezequiel Mosquera zo ur marc'hhouarner eus Galiza ganet e Cacheiras d'an 19 a viz Du 1975. Gant Xacobeo - Galicia e red, ur skipailh sichennet e Vigo. Echuet en deus Tro Spagn en eil renk ur wech (2010), er pevarvet plas ur wech (2008) hag er pempvet plas div wech (2007 ha 2009) dre tennadoù menezek mat.

## Skipailhoù

1999-2002. Paredes-Rota 2003. Marques de Marialva 2004. Carvalhelhos-Boavista 2005. Kaiku 2006. Comunidad Valenciana 2007-2008. Karpin Galicia 2009-2010. Xacobeo Galicia 2011. Vacansoleil-DCM
# Dendropicos spodocephalus

Dendropicos spodocephalus :
| Dendropicos spodocephalus, luc'hskeudennet e-kichen Addis Ababa (Etiopia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Dendropicos |
| Anv skiantel ||
| Dendropicos spodocephalus (Bonaparte, 1850) ||
| D'ar vevoniezh e tenn ar pennad-mañ. ||
Dendropicos spodocephalus (Mesopicos spodocephalus kent) a zo ur spesad evned eus ar c'herentiad Picidae.
Anvet e voe Dendrobates spodocephalus (kentanv) da gentañ-penn (e 1850) gant an evnoniour gall Charles Lucien Bonaparte (1803-1857). Sellet e voe outañ evel un isspesad — Dendropicos goertae spodocephalus — da zDendropicos goertae.

## Boued

Bevañ a ra diwar amprevaned.

## Annez hag isspesadoù

Ar spesad a gaver an daou isspesad anezhañ en Afrika :
* Mesopicos spodocephalus rhodeogaster, eus douaroù uhel kreiz Kenya da hanternoz-kreiz Tanzania,
* M. s. spodocephalus, e reter Soudan ha douaroù uhel kreiz ha kreisteiz Etiopia.

## Rummatadur

Renket e veze er genad Mesopicos kent.

## Liammoù diavaez

* (en) Dendropicos spodocephalus war al lec'hienn BirdLife International.
* (en) Dendropicos spodocephalus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Mesopicos spodocephalus war al lec'hienn Avibase.
* ↑ Jérôme Fuchs ha Jean-Marc Pons, A new classification of the Pied Woodpeckers assemblage (Dendropicini, Picidae) based on a comprehensive multi-locus phylogeny. Molecular Phylogenetics and Evolution, miz Gouere 2015, 88:28-37.
# Denheñvelegezh

Denheñvelegezh a vez graet eus an arvez denel a vez roet da loened, traoù divuhez pe c'hoarvoudoù naturel.
Implijet e vez an denheñvelegezh a-wechoù da gomz diwar-benn Mab-Den, evel e fablennoù Ezop pe Jean de La Fontaine, e kalz tresadennoù-bev Walt Disney hag all.
Gant an doueoù, er savouriezh hag en teknologiezhoù nevez e vez implijet an denheñvelegezh ivez.

## An denheñvelegezh en oberennoù

* Kalz oberennoù Walt Disney. Mickey Mouse zo ul logodenn denheñvel peogwir e kerzh evel un den, hag e emzalc'h a zo hini un den (komz, santimantoù...). Goofy a zo un c'hi denheñvel met Pluto en em zalc'h evel un c'hi ordinal mui pe vui.
* Fritz the Cat gant Robert Crumb
* Maus gant Art Spiegelman
* Troioù-kaer Alis e Bro ar Marzhoù gant Lewis Carroll
* Fablennoù Ezop, La Fontaine...

## Liammoù diavaez

* Salomon Reinach, Phénomènes généraux du totémisme animal, Revue scientifique (1900).
* Salomon Reinach, Les Théoxénies et le vol des dioscures, Revue archéologique (1901).
* Anthropomorphism at The Encyclopedia of Astrobiology, Astronomy, and Spaceflight